ปกติสั่งส้มตำก็ต้องสั่งไก่ย่างหรือไก่ทอดทานควบคู่กันไปด้วยใช่ไหมคะ แต่สำหรับร้านส้มตำชลประทาน...ต้องสั่งคู่หมูปิ้งนะเออ!

เรียกได้ว่าเป็นอีกหนึ่งร้านส้มตำเจ้าดังในหนองแค ที่ควรจะต้องโทรจองและสั่งอาหารล่วงหน้าเพื่อความรวดเร็วและความชัวร์ (ว่าจะได้กิน) เพราะคนแน่นร้านมาก

- ตำข้าวโพดไข่เค็ม
เป็นเมนูที่ห้ามพลาด มากี่ครั้งก็ต้องสั่งวนไปค่ะ จานนี้ขอ Recommend

- ตำผลไม้
เป็นจานตำรวมกันของผลไม้หลายชนิด เช่น สับปะรด แอปเปิ้ลฝรั่ง ข้าวโพด และองุ่น(บางทีก็ไม่มี) จานนี้ก็ขอ Recommend

- ลาบหมู
รสชาติยังไม่จัดจ้านนัก ค่อนข้างไปทางจืดก็ว่าได้

- ต้มแซ่บกระดูกหมูอ่อน
ครั้งที่แล้วแจ้งว่าเอาแบบไม่เผ็ดมากเพราะสมาชิกที่ไปด้วยกันทานเผ็ดไม่ค่อยได้ ที่ร้านก็น่ารักมาก แยกถ้วยพริกป่นมาให้เลย

ปกติจะสั่งเยอะมาก แต่ถ่ายรูปไม่ค่อยทันเอาเป็นว่ารีวิวแค่ 4เมนูไปก่อนละกันเนอะ ????